**Қосылған құн салығын төлеушілерді тіркеу**

Салық төлеушілер заңнамада белгіленген тәртіппен ең төменгі айналым мөлшерінен асып түскен жағдайда қосылған құн салығы бойынша міндетті түрде тіркелуге тиіс.

2017ж. 1 қаңтарынан бастап қосылған құн салығы бойынша міндетті түрде тіркелуге тиіс айлық есептiк көрсеткiштiң 30 000 еселенген мөлшерi, 3234 еселенген мөлшерге дейін төмендету күтілген, алайда ҚР « Қазақстан Республикасының кейбір салық салу және кеденді әкімшілендіру жөніндегі заңнамаларына өзгерістер енгізу туралы» 2016ж. 16 қараш айындағы ҚР Заңы бойынша қосылған құн салығы бойынша міндетті түрде тіркелуге

төмендегідей кезеңдер енгізілді.

 .2017 жыл 1 қаңтардан 2018 жыл 1қаңтарға дейін айналым мөлшеріайлық есептiк көрсеткiштiң 30 000 еселенген мөлшерiн құрауға тиіс.

 . 2018 жыл 1 қаңтардан 2019 жыл 1қаңтарға дейін айналым мөлшеріайлық есептiк көрсеткiштiң 25 000 еселенген мөлшерiн құрауға тиіс.

 . 2019 жыл 1 қаңтардан 2020 жыл 1қаңтарға дейін айналым мөлшеріайлық есептiк көрсеткiштiң 20 000 еселенген мөлшерiн құрауға тиіс.

Айналым мөлшері өсу қорытындысы бойынша:

бейрезидент солар арқылы Қазақстан Республикасындағы қызметін жүзеге асыратын жаңадан құрылған резидент заңды тұлғалар, филиалдар, өкілдіктер, - әділет органдарында мемлекеттік (есептік) тіркелген күнінен бастап;

салық органдарында дара кәсіпкер ретінде жаңадан тіркеу есебіне тұрған жеке тұлғалар, - салық органдарында тіркеу есебіне қойылған күнінен бастап;

ағымдағы күнтiзбелiк жылда салық органының шешiмi негiзiнде қосылған құн салығы бойынша тiркеу есебiнен алынған салық төлеушiлер - салық органының шешiмi негiзiнде қосылған құн салығы бойынша тiркеу есебiнен алынған күннен кейiнгi күннен бастап;

басқа салық төлеушілер - ағымдағы күнтізбелік жылдың бірінші қаңтарынан бастап айқындалады.

Егер айналымның мөлшері ең төменгі айналым мөлшерінен асып түскен жағдайда он жұмыс күнінен кешіктірмей салықтық өтінішті беруге міндетті.

 Қосылған құн салығы бойынша тіркеу есебіне тұру үшін салық өтінішін беруге міндетті.

Салық өтініші тек қана бірінші басшымен, жеке кәсіпкермен беріледі.

Көрсетілген тұлғалар қосылған құн салығы бойынша тіркеу есебіне тұру туралы салық өтінішін берген күннен бастап ҚҚС төлеуші болып табылады.

Салық органы салықтық өтінішті берген күннен бастап бір күн ішінде салық төлеушіні құн салығы бойынша тіркейді (01.05.2017ж. күшіне енеді).

 Қосылған құн салығы бойынша тіркеу есебіне қою үшін салықтық өтініш тапсырмаған тұлға анықталған кезде, салық органы салық төлеушіге бес жұмыс күнінен кешіктірмей оған Қазақстан Республикасының салық заңнамасын бұзушылықты жою туралы хабарлама жібереді.

Салық төлеуші салық органының хабарламасы бойынша қосылған құн салығы бойынша тіркеу есебіне қою үшін салықтық өтініш тапсырмаған жағдайда, салық органы салық төлеушінің банк шоттары бойынша шығыс операцияларын тоқтата тұру туралы өкім шығарады.

 Кодекстің 568-бабы 1-тармағына сәйкес қосылған құн салығы бойынша міндетті есепке қоюға жатпайтын тұлға, орналасқан жері бойынша салық органына келу тәртібімен қосылған құн салығы бойынша тіркеу есебі туралы салықтық өтінішті беруге құқылы.

**«Астана – жаңа қала» МКБ**

**бас маманы Көштібай Р.Ғ.**